- **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

**Decizia etapei de încadrare**

Nr. ............ din 15.01.2019

Ca urmare a solicitării de emitere a acordului de mediu adresate de **CONSILIUL JUDEȚEAN HARGHITA** cu sediul în municipiul Miercurea Ciuc, p-ța Libertății, nr. 5, judeţul Harghita, înregistrată la Agenţia pentru Protecţia Mediului Harghita cu nr. 4940 din 26.06.2018, în baza Legii nr. 292 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

 Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de 15.01.2019, că proiectul „**Reabilitare sistem rutier DJ 127 județul Harghita km 8+921-30+500**” propus a fi amplasat în jud. Harghita, intravilanul și extravilanul comunei Ditrău și Tulgheș în domeniu public.

 - nu se supune evaluării impactului asupra mediului.

 Justificarea prezentei decizii:

 **I. Motivele pe baza cărora s-a stabilit neefectuării evaluării impactului asupra mediului sunt următoarele:**

 a) proiectul se încadrează în prevederile Legii nr. 292 privind evaluarea impactului anumitor proiecte publice şi private asupra mediului, anexa nr. 2, pct. 13 lit. a) Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului coroborat cu pct. 10 lit. e) construcţia drumurilor, porturilor şi instalaţiilor portuare, inclusiv a porturilor de pescuit, altele decât cele prevăzute în anexa nr. 1;

 b) Justificarea potrivit criteriilor prevăzute în anexa nr. 3.;

 1. Caracteristicile proiectelor

* + 1. Descrierea principalelor lucrări de intervenție:

Lucrări de poduri și podețe.

În urma lucrărilor de modernizare a sectorului de drum județean DJ127 km 8+921-30+500, se vor executa lucrări de reabilitare a podurilor aflate la următoarele poziții kilometrice:

* Pod Km 22+755
* Pod Km 23+980
* Pod Km 28+942
* Pod Km 29+833

Lucrările proiectate pe DJ127 se împart în 4 tronsoane:

* Tronson I între km 8+921 – km 14+300, L=5379 m
* Tronson II între km 14+300 – km 20+000, L=5700 m
* Tronson III între km 20+000 – km 25+000, L=5000 m
* Tronson IV între km 25+000 – km 30+500, L=5500 m

Drumul s-a prevăzut cu două benzi de circulație având următoarele elemente:

* parte carosabilă: 2x3.00 m, cu pantă transversală de 2,50% (pantă în acoperiș)
* acostamente: 2 x 1.00 m (din care 50 cm consolidate cu același sistem rutier ca pe partea carosabilă, pe ambele părți)
* s-au prevăzut supralărgiri și supraînălțări în zonele în care lățimea din amplasament a permis acest lucru.

Începând de la km 19+800 s-a dispus următoarea configurație:

* parte carosabilă: 2x2,75 m, cu pantă transversală de 2,50%
* acostamente: 2 x 0,75 m
* Nu s-au putut adopta și supralărgiri și supraînălțări datorită constrângerilor din amplasament.

Structura rutieră adoptată este:

* 4 cm strat de uzură din beton asfaltic BA16
* 6 cm strat de legătură din beton asfaltic deschis BAD 22,4
* 25cm fundație din piatră spartă 0-63
* Scarificare sau săpătură strat existent cu reprofilarea stratului rezultat cu minim 10 cm de balast;

În zonele unde sunt necesare lărgirii ale părții carosabile față de lățimea pietruirii existente se vor executa casete constând din același sistem rutier + execuția unui strat inferior de fundație din balast de 25 de cm.

Acostamentele se vor realiza din balast în grosime de 15 cm. Au fost dispuse și zone unde acostamentele se consolidează cu beton.

În zona de capăt a sectorului de drum studiat sunt și două sectoare asfaltate. Acestea se vor trata astfel:

* Sectorul 8+921 – 9+100 : se va executa un strat de uzură de 4 cm din beton asfaltic tip BA16 peste îmbrăcămintea existentă
* Sectorul 29+940 – 30+500: se va decapa îmbrăcămintea existentă și se va executa sistemul rutier proiectat.

Scurgerea apelor

* Scurgerea apelor se va realiza prin pantele părții carosabile către șanțurile proiectate.
* S-au dispus șanțuri de pământ, șanțuri betonate precum și rigole carosabile și rigole ranforsate.

Siguranța circulației

* Siguranța circulației se realizează atât pe perioada de execuție prin semnalizarea rutieră a punctelor de lucru cât și pe perioada de exploatare, conform legislației în vigoare.
* Ca semnalizare orizontală, se vor realiza marcaje longitudinale limita dintre carosabil și acostamente precum și marcaj axial de separare a sensurilor de circulație, pe toată lungimea sectorului de drum.
* Ca semnalizare verticală, se vor păstra indicatoarele rutiere existente, care se vor curăța/spăla. Indicatoarele existente care prezinta degradari vor fi înlocuite.
* Se vor monta și indicatoare rutiere noi, conform planurilor de situație
* Se vor monta executa și noi sectoare de parapet, în zonele periculoase precum și la podețele dalate

Lucrări de apărare - consolidare

S-au dispus o serie de lucrări precum:

* Apărare de mal din gabioane în zonele unde terasamentul drumului poate fi afectat de cursurile de apă adiacente. Aceasta se constituie din: o saltea de gabioane de 0,50 x 3,00 x 4,00m peste care sunt așezate 2 sau 3 rânduri de coșuri 1,00 x 1,00 x 40,00.
* Fundație adâncită de parapet, tip L – în zonele de rambleu unde lățimea mai mică amprizei nu permite montarea unui parapet direct în terasament.
* Ziduri de sprijin de greutate – în special în zone adicente podețelor, pentru susținerea rambleelor/ rampelor.

Aceste elemente au fost dispuse astfel:

|  |  |  |  |
| --- | --- | --- | --- |
|  | Detaliere sector | Lungime [m] | Descriere |
|  | de la km  | la km | partea |
| Tronson I | 9+300,00 | 9+345,00 | stângă | 45,00 | Zid de sprijin de greutate He=1,5m |
| 10+230,00 | 10+260,00 | stângă | 30,00 | Zid de sprijin de greutate He=1,5m |
| 10+320,00 | 10+460,00 | stângă | 140,00 | Fundație de parapet adâncită |
| 11+880,00 | 11+900,00 |   | 20,00 | Fundație de parapet adâncită |
| 13+925,00 | 13+970,00 |   | 45,00 | Fundație de parapet adâncită |
| Tronson II | 14+305,00 | 14+340,00 | dreaptă | 35,00 | Zid de sprijin de greutate He=1,5m |
| 15+010,00 | 15+030,00 | dreaptă | 20,00 | Zid de sprijin de greutate He=1,5m |
| 15+150,00 | 15+165,00 | dreaptă | 15,00 | Zid de sprijin de greutate He=1,5m |
| 15+350,00 | 15+470,00 | dreaptă | 120,00 | Gabioane pe 2 randuri+saltea |
| 15+585,00 | 15+660,00 | dreaptă | 75,00 | Gabioane pe 2 randuri+saltea |
| 15+692,00 | 15+763,00 | dreaptă | 71,00 | Gabioane pe 2 randuri+saltea |
| 15+830,00 | 16+020,00 |   | 190,00 | Gabioane pe 2 randuri+saltea |
| 16+090,00 | 16+205,00 |   | 115,00 | Gabioane pe 2 randuri+saltea |
| 18+650,00 | 18+740,00 |   | 90,00 | Gabioane pe 2 randuri+saltea |
| Tronson III | 20+270,00 | 20+370,00 | dreaptă | 100,00 | Gabioane pe 2 randuri+saltea |
| 21+195,00 | 21+210,00 | stângă | 15,00 | Zid de sprijin de greutate He=1,5m |
| Tronson IV | 25+020,00 | 25+050,00 | stângă | 30,00 | Refacere gabioane pe 3 randuri+saltea |
| 26+580,00 | 26+620,00 | stângă | 40,00 | Gabioane pe 3 randuri+saltea |
| 26+918,00 | 26+938,00 | dreaptă | 20,00 | Zid de sprijin de debleu, He=1.50m |
| 29+136,00 | 29+166,00 | dreaptă | 30,00 | Gabioane pe 2 randuri+saltea |

Lucrări conexe

Se va curăța de vegetație și arbuști zona din aproprierea drumului, precum și de lângă șanțul proiectat, inclusiv cu finisarea taluzului, unde este cazul.

Va fi necesară și tăierea arborilor aflați în zona drumului, precum și scoaterea cioatelor.

 b) cumularea cu alte proiecte existente şi/sau aprobate: nu există proiecte în zonă;

 c) utilizarea resurselor naturale, în special a solului, a terenurilor, a apei şi a biodiversităţii: nu este cazul, drumul fiind un drum existent, nu se ocupă alte suprafețe noi de teren

 d) cantitatea şi tipurile de deşeuri generate/gestionate:

În perioada executării lucrărilor de construcții se preconizează generarea următoarelor categorii de deșeuri :

Deşeurile rezultate din activitatea proprie se vor colecta din frontul de lucru, se vor transporta şi depozita temporar la punctul de colectare propriu din incinta şantierului. Activitatea se va organiza şi desfăşura controlat sub supraveghere, astfel încât cantitatea de deşeuri din zona de lucru să fie permanent minimă pentru a nu induce factori suplimentari de risc din punct de vedere al sănătăţii şi securităţii muncii.

 Evacuarea deşeurilor din incinta şantierului se va face numai cu mijloace de transport adecvate şi numai la depozite de deșeuri autorizate.

 Executantul va respecta obligativitatea ce îi revine pentru gestiunea, evacuarea şi eliminarea/ valorificarea deşeurilor în conformitate cu prevederile legale în vigoare.

 Orice ambalaje ar rezulta în urma lucrărilor de execuţii se vor prelua prin grija executantului şi se vor depozita în locuri special amenajate pentru a fi preluate de unităţi de salubritate/reciclare.

 e) poluarea şi alte efecte negative

În timpul construcţiei:

 -emisii în aer: - emisii de gaze de eşapament de la utilajele de construcții, pulberi de la manipularea materiilor prime - aceste emisii vor fi doar temporare

-zgomot: -generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei

 f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: *nu este cazul;*

 g) riscurile pentru sănătatea umană – nu este cazul.

 **2. Amplasarea proiectelor**

 Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce priveşte:

 a) utilizarea actuală şi aprobată a terenurilor: terenul studiat este situat in intravilanul și extravilanul comunelor Tulgheș și Ditrăui – folosința actuală drum județean DJ127, zona drumului județean, in conformitate cu Certificatul de Urbanism nr. 91 din 28.05.2018 emis de Consiliul Județean Harghita;

 b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul;

 c) capacitatea de absorbţie a mediului natural, acordându-se o atenţie specială următoarelor zone:

 1. zone umede, zone riverane, guri ale râurilor: nu este cazul;

 2. zone costiere şi mediul marin: nu este cazul;

 3. zonele montane şi forestiere: Zona este alcătuită dintr-un mozaic de pajiști și păduri;

 4. arii naturale protejate de interes naţional, comunitar, internaţional: ROSPA 0033 „Depresiunea și Munții Giurgeului”;

 5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: amplasamentul proiectului se află parțial în aria de protecție specială avifaunistică ROSPA 0033 „Depresiunea și Munții Giurgeului”;

 6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;

 7. zonele cu o densitate mare a populaţiei: nu este cazul;

 8. peisaje şi situri importante din punct de vedere istoric, cultural sau archeologic: nu este cazul.

 **3. Tipurile şi caracteristicile impactului potenţial**

 Efectele semnificative pe care le pot avea proiectele asupra mediului trebuie analizate în raport cu criteriile stabilite la pct. 1 şi 2, având în vedere impactul proiectului asupra factorilor prevăzuţi la art. 7 alin. (2) din prezenta lege, şi ţinând seama de:

 a) importanţa şi extinderea spaţială a impactului - o parte a intravilanul și extravilanul comunelor Tulgheș și Ditrău

 b) natura impactului: impact negativ, minor, local, temporar, direct;

 c) natura transfrontalieră a impactului: nu este cazul;

 d) intensitatea şi complexitatea impactului: impact redus;

 e) probabilitatea impactului: redusă, doar pe perioada executării lucrărilor propuse prin proiect;

 f) debutul, durata, frecvenţa şi reversibilitatea preconizate ale impactului: pe perioada executării lucrărilor durata impactului va fi scurtă;

 g) cumularea impactului cu impactul altor proiecte existente şi/sau aprobate: nu este cazul;

 h) posibilitatea de reducere efectivă a impactului: nu este cazul.

 **II. Motivele pe baza cărora s-a stabilit necesitatea neefectuării evaluării adecvate sunt următoarele:**

1. amplasamentul proiectului parțial se află în aria de protecție specială avifaunistică ROSPA0033 Depresiunea și Munții Giurgeului
2. în imediata vecinătate ale amplasamentului studiat există habitate prielnice pentru speciile ocrotite enumerate în Formularul Standard Natura2000 și în Planul de Management aprobat: mai ales speciile dependente de pajiști.
3. Adresa nr. 9168/14.01.2019 întocmită de Agenția Națională pentru Arii Naturale Protejate
4. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce semnificativ suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
5. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Măsurile de reducere prezentate:**

* lucrările vor avea loc în afara perioadei de cuibărire ale păsărilor ocrotite

**Condițiile de realizare a proiectului:**

* 1. Respectarea prevederilor Avizului de gospodărire a apelor nr. 208 din 25.09.2018 emis de Administrația Națională „Apele Române” ABA Siret;
	2. Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor cu toate modificările și completările ulterioare
	3. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:
1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;
	1. Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.
	2. Lucrările de curățare de vegetație în vecinătatea drumului trebuie efectuate în afara perioadei de cuibărire ale păsărilor ocrotite (în afara perioadei 1 aprilie – 15 iulie)
	3. Este interzisă organizarea de șantier în aria naturală protejată ROSPA 0033
	4. Refacerea spațiilor afectate temporar de lucrări
	5. Solicitarea și obținerea Avizului Agenției Națională pentru Arii Naturale Protejate;

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Prezenta decizie poate fi contestată în conformitate cu prevederile Legii nr. 292 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

 DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

Întocmit Întocmit

Ing. ABOS Judit geogr. Mihály István